Incaierarea anului in Timis. Un popa a batut un politist local

TIMIS. Un loc de parcare a dus la bataia anului in Timis. Un preot, furios ca a fost amendat pentru ca si-a lasat masina aiurea, s-a razbunat violent.

CITESTE SI: Deszapezire ca-n Germania pe Autostrada Timisoara – Arad – Nadlac. Video

Totul s-a intamplat la Lugoj, unde preotul venise cu niste treburi.

Un politist local aflat in exercitiul functiunii a observat autoturismul parcat neregulamentar pe o strada si i-a aplicat un abtibild pe parbriz pe care statea scris ca soferul era invitat la sectie.

Slujitorul Domnului, de loc din Scaius, a dat curs invitatiei si a mers pe strada Timisoarei la Politia Locala unde i-a fost adus la cunostinta faptul ca a fost amendat pentru incalcarea legii.

Intre agent si popa a izbucnit o cearta, iar la iesirea din birou, parintele, nervos, a decis sa-l bata. I-a aplicat politistului un pumn in plina figura. In urma loviturii, agentul s-a prabusit ca secerat la pamant, noteaza lugojinfo.ro.

Politistul local a depus plangere impotriva parintelui, iar acesta e cercetat acum pentru ultraj si loviri si alte violente.

FOTO: Arhiva